recursal/SuperWikiNEXT-32B huggingface dataset:
**மரம் தங்கசாமி** (இறப்பு: 16. செப்டம்பர். 2018) என்பவர், தென்னிந்தியாவின், தமிழ்நாட்டின், புதுக்கோட்டை மாவட்டத்தைச் சேர்ந்த சூழலியர் ஆர்வளர் ஆவார்.
வானம் பார்த்த பூமிகளுள் ஒன்றான புதுக்கோட்டை மாவட்டம், கீரமங்கலம் அருகே உள்ள சேந்தன் காடு என்ற கிராமத்தில் இவர் பல ஆயிரம் மரங்களை நட்டு காடாக்கி வளர்த்தார். 

விவசாயியான இவர் ஒரு கட்டத்தில் வேளாண்மையில் இழப்புகளை சந்தித்து மனம் கலங்கி நின்றார். ஊரிலும் கடுமையான வறட்சி நிலவியது. சொத்தை விற்று, கடன்களை அடைத்து ஏதாவது வேலைக்கு சென்றுவிடலாமா என்று யோசித்தார். அந்த நிலையில், அகில இந்திய வானொலியில் தற்செயலாக *மரப்பயிரும் பணப்பயிரே!* என்கிற தலைப்பில் பேராசிரியர் ஒருவர் உரையாற்றினார். அதைக் கேட்டபிறகு சொத்தை விற்கும் முடிவினை கைவிட்டார். பின்னர் நூறு தேக்கு மரங்களை வாங்கி தனது நிலத்தில் நட்டார். இருபது ஆண்டுகளுக்குப் பிறகு, அவை வளர்ந்து தன்னையும் தனது குடும்பத்தையும் பாதுகாக்கும் என்பது அவரது நம்பிக்கை. ஒரே ஆண்டிலேயே தங்கசாமி நட்ட மரங்கள் இருபது அடி வளர்ந்து அவரை உற்சாகப்படுத்தியதால், உற்சாகத்தில் மேலும் நூறு மாங்கன்றுகளை நட்டார். அப்படியே நூறு முந்திரி, நூறு புளியங்கன்று என்று நட்டுக்கொண்டே சென்றார்.

முள் மரங்கள் தொடங்கி சந்தன மரங்கள் வரை வகைப்படுத்த முடியாத அளவில் மரங்கள் நிறைய நட்டு வளர்த்துள்ளார். முதலில் தன் சொந்த நிலமான இருப்பந்தை ஏக்கர் நிலத்தில் மரங்களை நட்டு காடாக்கிய இவர், பின்னர் பள்ளிக்கூடம், அரசு அலுவலகம் போன்ற இடங்களிலும் நட்டுள்ளார். தற்போது அவருடைய காட்டில் தேக்கு, சந்தனம், மகோகனி, குமிழ் போன்ற 190 வகையான மரங்களும் 125 வகையான மூலிகைகளும் வளர்ந்து இருக்கின்றன.

விருதுகள்
---------

இவரது பணிகளைப் பாராட்டி 2008 ஆம் ஆண்டு தமிழக அரசு சுற்றுசூழல் துறை அறிஞர் அண்ணா விருதை வழங்கியது.

குறிப்புகள்
-----------

1. ↑  மர மனிதன் – மரம் தங்கசாமி, pannaiyar.com
2. ↑  Correspondent, Vikatan. "'மாண்புமிகு' மரம் தங்கசாமி!".. 2022-09-12 அன்று பார்க்கப்பட்டது. External link in `|website=` (உதவி)
3. ↑  "'மரம்' தங்கசாமி நினைவு நாள்: 2.37 லட்சம் மரக்கன்றுகள் நடப்பட்டதாக ஈஷா மையம் தகவல்". *Puthiyathalaimurai*. 2022-09-11 அன்று பார்க்கப்பட்டது.
**திருமங்கலம் குருநாதர்சுவாமி கோயில்** தமிழ்நாட்டில் மதுரை மாவட்டம், திருமங்கலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் குருநாத சுவாமி, அங்காள ஈஸ்வரி சன்னதிகளும், வீரபத்திர சுவாமி, இருளப்பசுவாமி, மாயாண்டி சுவாமி, கருப்பண சுவாமி, சன்னாசி சுவாமி, ராக்காயி அம்மன், பேச்சி அம்மன், சோணை சுவாமி, சங்கிலி சுவாமி உபசன்னதிகளும் உள்ளன. இக்கோயிலில் மொத்தம் நான்கு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கே இரவி அருணன்** (K. Ravi Arunan) ஒரு இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். 1989 ஆம் ஆண்டு தமிழ்நாடு சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராக அம்பாசமுத்திரம் சட்டமன்றத் தொகுதியிலிருந்து தேர்ந்தெடுக்கப்பட்டார். மேலும், இவர் 1996 ஆம் ஆண்டு தமிழக சட்டமன்றத் தேர்தலில் தென்காசி சட்டமன்றத் தொகுதியில் தமிழ் மாநில காங்கிரசு கட்சியின் வேட்பாளராகப் போட்டியிட்டு சட்டமன்ற உறுப்பினரானார். 

2001 ஆம் ஆண்டின் தொடக்கத்தில் அருணன் தமிழ் மாநில காங்கிரசிலிருந்து விலகி பாரதிய சனதா கட்சியில் உறுப்பினரானார்.  இவர் 2001 ஆம் ஆண்டு தமிழக சட்டமன்றத் தேர்தலில் தென்காசித் தொகுதியில் போட்டியிடும் வாய்ப்பினை அனைத்திந்திய அண்ணா திராவிட முன்னேற்றக் கழகத்திற்கும் தமிழ் மாநில காங்கிரசிற்கும் இடையிலான தேர்தல் உடன்படிக்கையால் இழந்தார்.2006 ஆம் ஆண்டு தமிழக சட்டமன்றத் தேர்தலில், தென்காசி சட்டமன்றத் தொகுதியில் பாரதிய சனதா கட்சியின் வேட்பாளராகப் போட்டியிட்டு 5190 வாக்குகளுடன் மூன்றாம் இடத்தைக் கைப்பற்றினார்.

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 10. 2017-05-06 அன்று பார்க்கப்பட்டது.
3. ↑  Muthahar, Seyed (30 April 2001). "Name alternative candidate, Chidambaram tells Jayalalitha". *The Hindu*.. பார்த்த நாள்: 2017-05-09.
4. ↑  Subramanian, T. S. (25 May 2001). "A fierce fight". *Frontline* **18** (10).. பார்த்த நாள்: 2017-05-09.
5. ↑  "Stage set for a tri-corner contest in Tenkasi". *The Hindu*. 4 May 2006.. பார்த்த நாள்: 2017-05-09.
6. ↑  "DMK front gets 9 in Nellai". *The Hindu*. 12 May 2006.. பார்த்த நாள்: 2017-05-09.
குவாண்டம் கணித்தலில் ஒரு **குவாண்டம் படிமுறைத்தீர்வு** (Quantum algorithm) எனப்படுவது உண்மையான குவாண்டம் கணக்கீட்டைப் போலவே செயல்படும் ஒரு மாதிரியாகும். மிகவும் பொதுவாகப் பயன்படுத்தப்பட்டு வருகின்ற மாதிரியானது, கணித்தல் குவாண்டம் சுற்று மாதிரியாகும். ஒரு பண்டைய (அல்லது குவாண்டமற்ற) படிமுறைத்தீர்வு என்பதுச் சிக்கலைத் தீர்ப்பதற்கான கட்டளைகளின் முடிவான ஒரு தொடர்வரிசையாகவோ படிப்படியான வழிமுறைகளாகவோ இருந்தது. அந்தப் படியோ கட்டளையோ ஒரு பண்டைய கணினியில் செயல்படுத்தப்படும். இதைப்போலவே, ஒரு குவாண்டம் படிமுறைத் தீர்வு என்பதூஉம் படிப்படியான ஒரு வழிமுறையாகும் (Procedure) இங்கு படிகளானவை ஒரு குவாண்டம் கணினியில் செயல்படுத்தப்படும். அனைத்து பண்டைய படிமுறைத்தீர்வுகளும் குவாண்டம் கணினியிலும் செய்யத்தக்கவை ஆயினும் குவாண்டம் படிமுறைத்தீர்வு எனும் சொல்லானது பொதுவாக குவாண்டத்திலிருந்து தருவிக்கப்பட்ட (உள்பொதிந்த) படிமுறைத்தீர்வுகளையே குறிக்கும். மேலும் இது குவாண்டம் கணித்தலிலுள்ள சில சிறப்பம்சங்களான குவாண்டம் மேற்பொருந்துதல் அல்லது குவாண்டம் சிக்கல் போன்றவற்றைப் பயன்படுத்தியுள்ள கணக்கீடுகளையும் குறிக்கும்.

மேற்கோள்கள்
-----------

1. ↑   *குவாண்டம் கணித்தலும் குவாண்டம் தகவலியலும்*. கேம்ப்ரிட்ஜ்: கேம்ப்ரிட்ஜ் பல்கலைக்கழக அச்சகம். 2000. பன்னாட்டுத் தரப்புத்தக எண்:0-521-63503-9. இணையக் கணினி நூலக மையம்:174527496.
2. ↑  மோஸ்கா, மிச்செல் (2008-08-03). "குவாண்டம் படிமுறைத்தீர்வுகள் (Quantum Algorithms)". *0808.0369*.. பார்த்த நாள்: 2009-08-05.
**வேலா** என்பது தெற்கு வானத்தில் காணப்படும் ஒரு விண்மீன் குழுவாகும். இது அர்கோ நாவிஸ் பெரிய வட்டார விண்மீன் குழுவின் ஒரு பகுதியாகும். பழங் காலத்தில் அர்கோ நாட்ஸ் எனப்படும் கப்பலைச் சித்தரிக்குமாறு அர்கோ நாவிஸ் என்ற பெரிய வட்டார விண்மீன் கூட்டம் நிறுவப்பட்டது. அதை மூன்று அல்லது நான்கு பகுதியாகப் பிரித்து வேலா, பப்பீஸ் (puppies, கரீனா எனப் பெயரிட்டு அழைத்தனர். இலத்தீன் மொழியில் வேலா என்பது கப்பலின் பாய்மரப் பகுதியைக் குறிக்கும். இது விண் வெளியில் பால்வழி மண்டலத்தில் ஒரு பக்கம் பப்பீஸ், கரீனா வட்டாரங்களுடனும் மறுபக்கம் சென்டாரசுடனும் அமைந்திருக்கிறது. இது ஒரு பெரிய விண்மீன் வட்டாரமாக ஒரு காலத்தில் இருந்து பின்னர் பிரிக்கப்பட்டதால் இதில் ஆல்பா, பீட்டா குறியீட்டுடன் கூடிய விண்மீன்கள் இல்லை. தொலை நோக்கியில் இது 1.8 ஒளிப்பொலிவெண் கொண்ட முதன்மை விண்மீனாக வட்டாரத்தில் நீல நிறத்தில் பிரகாசமிக்கதாகத் தெரிகிறது. புறக் கூட்டிலுள்ள ஹைட்ரஜன் படலங்கள் யாவற்றையும் இழந்து விட்ட காமா 2 என்று குறிப்பிடப்படுகின்ற இது வுல்ப் ராயட் (Wolf Rayet) வகையைச் சேர்ந்த மிகவும் வெப்பமிக்க அரிய விண்மீனாகும். இவ்வட்டாரத்தில் 841 ஒளி ஆண்டுகளுக்கு அப்பாலுள்ள ரீகோர் (Regor) என்ற காமா வேலோரம் பல விண்மீன்களாலான தொகுப்பாகும். வெண் நீல நிறத்தில் ஒளிப்பொலிவெண் 3 கொண்ட காமா -1, ஒளிப் பொலிவெண் 8,9 கொண்ட அகன்ற இடைத் தொலைவுடன் கூடிய இரு உட் துணை விண்மீன்கள் ஆகியன இதில் உள்ளன.

மேற்கோள்
--------

1. ↑  John Scalzi (2008) Rough Guide to the Universe, p. 240 (ISBN 978-1-4053-8370-7).
2. ↑  David H. Kelley, et al. (2011) Exploring Ancient Skies: A Survey of Ancient and Cultural Astronomy , p. 12 (9781441976246).
3. ↑  Emily Winterburn (2009) The Stargazer's Guide, p. 124 (ISBN 978-0-06-197637-7).
**தெலங்காணா அரசு சின்னம்** ( **Emblem of Telangana** ) என்பது தென்னிந்தியா மாநிலமான தெலங்காணா அரசின் சின்னமாகும். இந்தச் சின்னத்தின் நடுவில் பச்சை நிறத்தில் காக்கத்திய தோரண வாயிலும், அதனுள் சார்மினாரும் உள்ளன.

வரலாறு
------

இந்தச் சின்னம் ஓவியர் லக்ஷ்மன் ஏலே என்பவரால் வடிவமைக்கப்பட்டது. கல்வகுன்ட்ல சந்திரசேகர் ராவ் தலைமையில் புதிதாக அமைக்கப்பட்ட அரசாங்கத்தால் 2014 சூன் 2-இல் இது ஏற்றுக்கொள்ளப்பட்டது. அவர் பதவியேற்றதும் கையெழுத்திட்ட முதல் கோப்பு இந்த சின்னம் குறித்த கோப்பு ஆகும். முதலில் சார்மினார் சேர்க்கப்படவில்லை, ஆனால் அசதுத்தீன் ஒவைசி, (ஐதராபாத் நாடாளுமன்ற உறுப்பினர் மற்றும் AIMIM தலைவர்) ஆலோசனைக்குப்பின், அது ஏற்றுக்கொள்ளப்பட்டது.

சின்னம்
-------

இதில் காக்கத்திய தோரண வாயில், சார்மினார், சாரனாத் சிங்கம் ஆகியவை உள்ளன. சிங்க உருவத்தின் கீழே சமசுகிருதத்தில் சத்யமேவ ஜெயதே என்ற வாசகம் உள்ளது. இவற்றைச் சுற்றியுள்ள வட்டத்தில் ஆங்கிலத்தில் "Government of Telangana" என்றும், "தெலங்காணா சர்கார்" என்று உருது மொழியிலும் "தெலங்காணா பிரபுத்துவம்" என தெலுங்கிலும் எழுதப்பட்டுள்ளன.

மேற்கோள்கள்
-----------

1. ↑  "Telangana State Emblem Looks Simple Yet Profound". *The New Indian Express*. 31 May 2014.. பார்த்த நாள்: 25 July 2014.
2. ↑  "Exclusive: Telangana to have unique logo : South, News -". *India Today*. 29 May 2014.. பார்த்த நாள்: 25 July 2014.
3. ↑  "From the Streets of Kadirenigudem". *Ardizen*. 11 November 2015. 26 மார்ச் 2016 அன்று மூலம் பரணிடப்பட்டது. 17 November 2015 அன்று பார்க்கப்பட்டது.
**திருமச்சம்** அல்லது *சிறீ வத்சம்* என்பது திருமாலின் மார்பிலுள்ள மச்சம் ஆகும். இது திருமாலின் வலது மார்பு பகுதியில் உள்ளது. இது முக்கோண வடிவு கொண்டது. இதனை மச்சம், மரு என்றும் கூறலாம். எனவே திருமறு எனவும் அழைக்கப்படுகிறது. 

உலோக சிற்பங்கள், கற் சிற்பங்களில் அடையாளங்கள் அழிக்கப்பட்டிருந்தாலும், மார்பில் திருமச்சம் உள்ளதென அறிந்தால் அச்சிற்பத்தை திருமால் என்று கூறலாம். 

திருமால் மார்பில் காணப்படும் திருமச்சம்

அமைப்பு
-------

வத்சம் எனும் திருமச்சம் அமைப்பை விளக்கும் கோட்டோவியம்
திருமால் சிலையின் வலது மார்பில் முக்கோண வடிவிலான புடைப்பாக காட்சி தரும். முக்கோண பகுதியில் மூன்று துளசி இலைகளை கொண்டதாகவோ, திருமகளின் வடிவு கொண்டதாகவோ அமைகின்றன. 

திருமாலின் மார்பின் மீது காணப்படும் திருமச்சம். திருமகள் வடிவில் காணப்படுகிறது

தொன்மம்
-------

உலக நன்மைக்காக தேவர்களும் அசுரர்களும் இணைந்து பாற்கடலை கடைந்த நிகழ்வின் போது எண்ணற்ற விலையுயர்ந்த பொருட்களும், புத்துயிர்களும் வெளிவந்தன. கற்பக விருட்சம், ஐராவதம் என்ற யானை, உச்சைசிரவஸ் எனும் குதிரை, தன்வந்திரி, அமிர்தம் ஆகியவைகள் வெளிவந்த பிறகு.. மகாலெட்சுமி வெளிவந்தார்.

அப்போது திருமால், மகாலெட்சுமியைத் தமது தேவியாக மார்பில் மச்சமாக அணைத்துக் கொண்டார். திருமகளுக்கு திரு, ஸ்ரீ, பத்மா, கமலம், திருமகள் என பல்வேறு பெயர்கள் உள்ளன.

திருமாலின் பெயர் காரணம்
-----------------------

திருமச்சம் திருமகளாக கருதப்படுவதால் அரூப திருமகள் என்று அழைக்கப்படுகிறது. திருமகளை மார்பில் சூடிக்கொண்ட திருமாலினை **திருவுறை மார்பன்** என்றும் அழைக்கின்றனர்.  திருமச்சத்தினை மறு என்று வழங்குவதால், திருமாலை 'திருமறுமார்பன்' என்று அழைக்கிறார்கள்.

ஆதாரங்கள்
---------

1. ↑
2. ↑
3. ↑

வெளி இணைப்புகள்
---------------
|  |
| --- |
| 
[Full screen] |

**தர்மா பள்ளத்தாக்கு** (*Darma Valley*) என்பது இந்தியாவின் உத்தராகண்டம் மாநிலத்தின் பிதெளரகட் மாவட்டத்தில் உள்ள இமயமலை பள்ளத்தாக்கு ஆகும். இந்த பள்ளத்தாக்கு உத்தரகாண்டின் கிழக்குப் பகுதியில் குமாவுன் பிரிவில் அமைந்துள்ளது.

தர்மா பள்ளத்தாக்கு **தர்மா நதியால்** உருவாகிறது (*தர்ம யாங்க்தி* மற்றும் தர்ம *கங்கா* என்றும் அழைக்கப்படுகிறது). இது மற்ற இரண்டு பள்ளத்தாக்குகளுக்கு இடையில் அமைந்துள்ளது. கிழக்கில் குத்தி யாங்க்டி பள்ளத்தாக்கும் மேற்கில் **லஸ்ஸர் யாங்க்டி** பள்ளத்தாக்கும் அமைந்துள்ளன. தர்மா பள்ளத்தாக்கு கங்காச்சல் துராவால் லாசர் பள்ளத்தாக்குடன் இணைக்கிறது மற்றும் சின்லா கணவாய் மற்றும் நமா கணவாய் மூலம் குத்தி பள்ளத்தாக்குடன் இணைக்கிறது.

தர்மா ஆறு
---------

தர்மா ஆறு சீன-இந்திய எல்லையில் உள்ள தாவே கிராமத்திற்கு அருகில் தொடங்கி தெற்கு நோக்கிப் பாய்கிறது. திடாங்கில் இது லாசர் யாங்க்டியுடன் இணைகிறது மற்றும் தவகாட்டில் காளி ஆற்றுடன் சேரும் வரை தௌலிகங்கா என்று அழைக்கப்படுகிறது. தர்மா பள்ளத்தாக்கில் ஆர்க்கிட் உட்பட வளமான தாவரங்கள் உள்ளன. பஞ்சசூலி கிழக்கு பனிப்பாறைகளிலிருந்து வெளியேறும் நியுலி யாங்டி என்ற ஆறு துக்டு-டந்து கிராமங்களில் தௌலி கங்கையில் பாய்கிறது. மந்தாப் நதி, சேலாவில் தௌலியுடன் இணைகிறது.

வாழ்விடம்
---------

தர்மா பள்ளத்தாக்கில் 1000க்கும் குறைவான மக்கள்தொகை கொண்ட சுமார் 12 கிராமங்கள் உள்ளன. கிராமவாசிகள் கால்நடை வளர்ப்பவர்களாகவும் வியாபாரிகளாகவும் உள்ளனர். பள்ளத்தாக்கில் உள்ள நிலத்தில் பொதுவான நெளிகோதுமை (*பாகோபிரம் எசுகுலெண்டம்*) மற்றும் உருளைக்கிழங்கு பயிரிடப்படுகிறது. 1970களின் இடம்பெயர்வுக்குப் பிறகு, பயிரிடப்பட்ட நிலம் முந்தைய அளவின் 25% ஆகக் குறைந்துவிட்டது.

முக்கிய சிகரங்கள்
-----------------

* பஞ்சுலி மாசிப், 6,334 முதல் 6,904 m (20,781 முதல் 22,651 அடி) வரை
* ஓம் பர்வதம், 6,191 m (20,312 அடி)
* யுங்டாங்டோ, 5,945 m (19,505 அடி)

மலையேற்றம்
----------

தர்மா பள்ளத்தாக்கு பகுதியில் மலையேற்றம் முன்பு தடைசெய்யப்பட்டது. இப்போது ஒரு நாள் உள்நாட்டு நுழைவு அனுமதிச் சீட்டு அனுமதியுடன் பஞ்சசூலி அல்லது மியோலா பனிப்பாறைக்கு மலையேற்றம் அனுமதிக்கப்படுகிறது. மற்ற பகுதிகளுக்குக் கூடுதல் அனுமதிகள் தேவைப்படலாம்[]. சீன-இந்திய எல்லை இன்னும் பதற்றமான பகுதியாக உள்ளது.

மேலும் பார்க்கவும்
------------------

* குத்தி பள்ளத்தாக்கு

மேற்கோள்கள்
-----------

1. ↑  S. S. Garbyal, K. K. Aggarwal and C. R. Babu (10 March 2005). "Return of biodiversity in Darma valley, Dharchula Himalayas, Uttaranchal, North India following fortuitous changes in traditional lifestyle of the local inhabitants" (PDF). *Current Science* (Bangalore, India: Current Science Association) **88** (5): 722–725. பன்னாட்டுத் தர தொடர் எண்:0011-3891.. பார்த்த நாள்: 2009-06-24.

வெளி இணைப்புகள்
---------------

* தர்மா பள்ளத்தாக்கு புகைப்படங்கள்
* தர்மா பள்ளத்தாக்கு மலையேற்ற வழிகாட்டி
தர்மராஜ இரதம்
**தர்மராஜ இரதம்** என அழைக்கப்படும் கோயிலானது, மாமல்லபுரத்திலுள்ள புகழ் பெற்ற பஞ்சபாண்டவர் இரதங்கள் எனப் பரவலாக அறியப்படுகின்ற ஒற்றைக் கற்றளிகளில் ஒன்றாகும். இக்கோயிலின் மேல் தளமொன்றில் காணப்படுகின்ற கல்வெட்டு ஒன்றின் மூலம் இதன் பெயர் *ஸ்ரீ அத்யந்தகாம பல்லவேச்சுர கிருஹம்* என அறியப்படுகின்றது. இதன் மூலம் இது "*ஸ்ரீ அத்யந்தகாமா"* என்னும் விருதுப்பெயர் கொண்ட பல்லவ மன்னன் ஒருவனால் கட்டப்பட்டது என்பது தெளிவு. எனினும் இவ்விருதுப்பெயர், ஒன்றுக்கு மேற்பட்ட பல்லவ மன்னர்களைக் குறிக்கும் என ஆய்வாளர்கள் சுட்டிக் காட்டியுள்ளனர். இராஜசிம்மன் எனப்படுகின்ற இரண்டாம் நரசிம்மனே இங்குள்ள கற்றளிகளைக் கட்டுவித்தவன் எனச் சிலரும், இவை முதலாம் நரசிம்மனால் கட்டுவிக்கப்பட்டது என வேறு சிலரும் நிறுவ முயன்றுள்ளனர்.

அமைப்பு
-------

தர்மராஜ இரதத்தின் இன்னொரு தோற்றம்
மேற்கு நோக்கி அமைந்த இக்கோயிலில் மூன்று தளங்கள் உண்டு. மூன்று தளங்களிலுமே உண்ணாழிகள் உள்ளன. மேற்பகுதிகள் நிறைவு பெற்ற நிலையில் இருந்தாலும், கீழ்த்தள வேலைகள் அரை குறை நிலையிலேயே காணப்படுகிறது. உண்ணாழியைச் சுற்றிய சுவர்களில் பல்வேறு கடவுள் சிற்பங்கள் செதுக்கப்பட்டுள்ளன. ஒரு சுவரில் நரசிம்ம பல்லவனின் சிற்பமும் உள்ளது.

குறிப்புகள்
-----------

1. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக்.69, 70.

இவற்றையும் பார்க்கவும்
----------------------

* மாமல்லபுரம் இரதக் கோயில்கள்
* வீம இரதம், மாமல்லபுரம்
* அருச்சுன இரதம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்

வெளியிணைப்புக்கள்
-----------------

* Mahabalipuram – The Workshop of Pallavas – Part III in Indian History of Archiecture பரணிடப்பட்டது 2013-12-25 at the வந்தவழி இயந்திரம்
* Pancha Rathas, Mamallapuram Arhaeological Survey of India

| * பா
* உ
* தொ
மாமல்லபுர மரபுச்சின்னங்கள் |
| --- |
| இரதங்கள் | 
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்
* கணேச இரதம்

 |  |
| மண்டபங்கள் | 
* மகாபலிபுரத்தின் குகைக் கோயில்கள்
* மாமல்லபுரம் வராக மண்டபம்
* கிருட்டிணன் குகைக்கோயில்
* மகிடாசுரமர்த்தினி மண்டபம், மாமல்லபுரம்
* பஞ்ச பாண்டவர் குகைக்கோயில்

 |
| புடைப்புச் செதுக்கல்கள் | கங்கை கீழிறங்கல் |
| கட்டமைப்புக் கோயில்கள் | 
* ஒலக்கண்ணேஸ்வர ஆலயம்
* மாமல்லபுரம் கடற்கரைக் கோயில்

 |
கோவில் மலை தெற்குச் சுவரின் கிழக்குப் பகுதி
**தெற்குச் சுவர்** கோவில் மலையின் தெற்கு மூலையிலுள்ள சுவரும், எருசலேமின் முன்னைய இரண்டாம் கோவிலின் தெற்குப் பக்கச் சுவருமாகும். இது முதலாம் ஹெரொட் காலத்தில் கோவில் மலை மேடை விரிவாக்கத்தின்போது கட்டப்பட்டது.

கட்டுமானம்
----------

தெற்குச் சுவர் 992 அடி நீளமானது. ஏரோதின் கோயில் மலை தென் விரிவாக்கம் ஒலிவ மலையிலிருந்து பார்க்கும்போது தெளிவாகத் தெரியக்கூடியது." ஏரோதின் அரச அரண்மனை இதன் தென் விரிவாக்கலின் அமைந்திருந்தது. இப் பெரும் தொடர் சுவர், ஒன்றையொன்று நோக்கிய கற்பாளங்கள் விளிம்புடன் நகர்த்தப்பட்டு, புடைப்பு விளிம்பைச் சுற்றி மேலே 3/8" உயர்த்தப்பட்டு, எருசலேம் கற்களின் பெரும் பாளங்களினால் கட்டப்பட்டுள்ளது. பூச்சு வேலையற்ற பாளங்கள் மிகவும் நன்றாக பொருத்தப்பட்டு, கத்தியின் கூர் இடைவெளிகளில் உட்செல்ல முடியாதவாறு காணப்படுகின்றது.

உசாத்துணை
---------

1. 1 2 3  Shanks, Hershel (1995). *Jerusalem, an Archaeological Biography*. Random House. பக். 141–151. பன்னாட்டுத் தரப்புத்தக எண்:978-0-679-44526-5. .

இவற்றையும் பார்க்கவும்
----------------------

* எருசலேமின் சுவர்கள்
* மேற்குச் சுவர்

  


| * பா
* உ
* தொ
எருசலேம் பழைய நகர் வாயில்கள் |
| --- |
| 
கிறிஸ்தவப்பகுதி
யூதப்பகுதி
ஆர்மேனியப்பகுதி
இசுலாமியப்பகுதி
கோவில்மலை

 |
| வாயில்கள் | 1.புது வாயில்  2.தமஸ்கு வாயில்  3.ஏரோது வாயில்  4.சிங்க வாயில்  5.தங்க வாயில்  6.குப்பைமேட்டு வாயில்  7.சீயோன் வாயில்  8.யோப்பா வாயில் |
| சுவர்கள் | மேற்குச் சுவர் - தெற்குச் சுவர் |
அருள் நமச்சிவாய தேசிகர் உமாபதியாரின் மாணக்கராகவும்,சீடராகவும் விளங்கியவர்.

வாழ்க்கைக் குறிப்பு
-------------------

இவர் சீர்காழியில் வளமான குடும்பத்தில் பிறந்தவர்.கடந்தை மறைஞான சம்பந்தரிடம் சாத்திரங்களைக் கற்று அவரையே குருவாக ஏற்றார்.இவரது இயற்பெயர் சாமிநாதன்.தம் வீட்டின் மச்சிலேயே இருந்து தொடர்ந்து தியானம் செய்தமையால்,மச்சுச்செட்டியார் என்றும் மச்சுறைவர் என்றும் வழங்கப்பெற்றார்.இவரின் குருவாகிய மறைஞானசம்பந்தர் இறந்தமையால் உமாபதியை குருவாக ஏற்றார்.உமாபதியார் இவருக்குத் துறவறம் தந்து,*நமச்சிவாயர்* என்ற திருநாமமும் சூட்டினார்.

### இயற்றிய நூல்கள்

இவர் இயற்றிய நூல்கள் ஞானசாத்திர பஞ்சகம் என்ற பெயரால் வழங்குகிற ஐந்து சிறு சாத்திர நூல்கள்.அவையாவன,
1) ஞான பூசாகரணம்
2) ஞான பூசாவிதி
3) ஞான தீசாவிதி
4) ஞான அந்தியேட்டி
5) போசன விதி
இவற்றின் செய்யுட்கள் முறையே 30,18,8,2,4.
1) ஞான பூசாகரணம்- மனிதன் உடல் உள்ளவரையில் ஞானபூசையும்,ஞானசந்தியும் செய்வதன் அவசியம் கூறுவது.
2) ஞான பூசாவிதி- ஞானபூசை செய்வதற்குரிய கிரியை முறைகளைக் கூறும் நூல்
3) ஞான தீசாவிதி- சீடனுக்கு ஞானதீட்சை செய்வதற்கான முறைகளைக் கூறும் நூல்.
4) ஞான அந்தியேட்டி- ஞான சமாதிக்கான கிரியைகளைக் சுருக்கிக் கூறுவது.
5) போசன விதி- ஞானி பிச்சை ஏற்கும் விதிகளைக் கூறும் நூல்.

#### முக்தி

இவர் சிதம்பரத்தில் மார்கழி மாதத்துத் திருவாதிரை நட்சத்திர நன்னாளில் முக்தி பெற்றார்.

##### உசாத்துணை

மு.அருணாசலம்,"தமிழ் இலக்கிய வரலாறு-14 ஆம் நூற்றாண்டு "The PARKAR வெளியீடு.
அரும்பு
**அரும்பு**: (About this soundஒலிப்பு (உதவி·தகவல்)) இலங்கையில் வெளிவந்த ஒரு பொது அறிவு சஞ்சிகையாகும். இது அறிவைத் தேடுவோருக்கு ஒரு களஞ்சியமாக இருந்துவந்தது. குறிப்பாக மாணவர்களும், போட்டிப் பரீட்சைகளுக்குத் தோற்றுவோரும் இதன் மூலம் பயன்பெற்றனர்.

முதலாவது இதழ்
-------------

அரும்பின் முதலாவது அச்சு இதழ் 1997 சூலை மாதம் வெளிவந்தது. இதன் இறுதி இதழ் (42) வது இதழ் 2009 சூன் மாதம் வெளிவந்தது.

கையெழுத்துப் பிரதியாக அரும்பு
-----------------------------

அரும்பு சஞ்சிகை 1964ம் ஆண்டு மார்ச் மாதம் கையெழுத்துப் பிரதியாக வெளிவந்துள்ளது. இடைக்கிடையே வெளிவந்த கையெழுத்து சஞ்சிகை 1968ம் ஆண்டு வெளிவராமல் நின்றுவிட்டது. 30 வருடங்களுக்கு பின்பு நவீன முறையில் வடிவமைக்கப்பட்டு அச்சு இதழாக வெளிவரத் தொடங்கியது.

நிர்வாகம்
---------

இதன் பிரதம ஆசிரியர் எம். ஹாபிஸ் இஸ்ஸடீன். இது களுத்துறை மாவட்டத்தில் தர்கா டவுன் எனும் நகரிலிருந்து வெளிவந்தது.

உள்ளடக்கம்.
-----------

இதன் உள்ளடக்கம் அறிவியல் தகவல்களை கொண்டதாக அமைந்திருந்தது. பெருமளவுக்கு கலைக்களஞ்சியங்களைத் தழுவியதாக ஆதாரபூர்வமாக தகவல்கள் பெறப்பட்டிருந்தன. இதன் பின்னைய இதழ்கள் ஆங்கில விக்கிப்பீடியாவிலிருந்தும் தகவல்களை மொழிபெயர்த்திருந்தன. அத்துடன் இலங்கையில் நோய்கள் தொடர்பாக உரிய அமைப்புகளின் அறிக்கைகள் மற்றும் புதிய தரவுகள் போன்ற பலதரப்பட்ட விடயங்களை இது வெளிப்படுத்தி வந்தது. விஞ்ஞானம், தொழில்நுட்பம், வரலாறு, கலை, இலக்கியம், தேசிய, சர்வதேச முக்கியத்துவம் வாய்ந்த விடயங்கள், தொலைதொடர்பு, அரசியல் போன்ற பல்வேறுபட்ட விடயங்கள் அரும்பில் விரிவுபடுத்தப்பட்ட ஆக்கங்களாக இடம்பெற்று வந்தன.
**அலி கோப்பி எக்கர்மன்** ( Ali Cobby Eckermann 1963) என்பவர் ஆத்திரேலியப்  பெண் கவிஞர் ஆவார்.
இவர் ஆத்திரேலியத் தொல்குடியைச் சேர்ந்தவர். தெற்கு ஆத்திரேலியாவில் கவுரனாவில் பிறந்தார். கவிதைகள், புதினங்கள், நினைவுக் குறிப்புகள் எனப் பல இலக்கியப் படைப்புகளை ஆக்கியுள்ளார். யேல் பல்கலைக்கழகத்தின்
பன்னாட்டு விந்தாம் கேம்ப் பெல் என்ற 165000 டாலர்கள் கொண்ட இலக்கியப் பரிசை 2017 ஆம் ஆண்டில் வென்றுள்ளார்.

வாழ்க்கைக் குறிப்புகள்
----------------------

யான்குனிசட்சர அல்லது கோகதா குடும்ப மரபைச் சேர்ந்த எக்கர்மன்  தம் தாய் மற்றும் பாட்டி இவர்களிடமிருந்து பிரிக்கப்பட்டார். லுத்தரன் இணையர்கள் இவரை வளர்த்தார்கள்.  பண்ணையில் வளர்ந்த எக்கர்மன் தமது பள்ளிப் படிப்பை தெற்கு ஆத்திரேலியாவில் முடித்தார். 
வளர்ப்புப் பெற்றோர்களின் அன்பிலும் ஆதரவிலும் வளர்ந்தார்.
இன ஒதுக்கல் வேறுபாடுகளால் அவர் மிகுந்த அல்லலுக்கு உள்ளானார்  17 ஆம் அகவையில்  வீட்டை விட்டு வெளியேறி ஒருவனுடன் இரண்டு ஆண்டுகள் வாழ்க்கை நடத்தி, கரு உற்று, ஒரு மகனைப் பெற்றார்.
அந்த மகனும் பிரிக்கப் பட்டு எங்கேயோ வளர்க்கப்பட்டான்.  
எக்கர்மனுக்கு 34 அகவை ஆகும்போது அவருடைய தாயை மீண்டும் சந்தித்தார். நாலாண்டுகள் கழித்து மகனையும் மீட்டெடுத்தார்.

இலக்கியப் பணிகள்
----------------

இவருடைய இலக்கியப் படைப்புத் திறன் 2009 ஆம் ஆண்டில் வெளி உலகுக்குத் தெரியத்  தொடங்கியது. குடியேற்றக் காலம் முதல் காட்டுவாசிகள் பட்ட  துன்பங்களையும் அவலங்களையும் எக்கர்மன் தம் கவிதைகளில் விவரித்தார்.
இவரது ரூபி மூன்லைட்  என்ற வசனக் கவிதைப்  புதினத்திற்கு  சிறந்த நூல் என்ற விருதும் கென்னத் சிலீசர் பரிசும்  கிடைத்தது. இவரது மற்றொரு கவிதைப் புதினம் 'அவனுடைய தந்தையின் கண்கள்' என்பது ஆகும். கூலுங்கா என்ற ஊரில்  தொல்குடி எழுத்தாளர்கள் கூடல் ஒன்றை நடத்தினார். 
2014 இல் அயோவா பல்கலைக் கழகத்தில் பன்னாட்டு எழுத்தாளர்கள் நிகழ்ச்சியில் கலந்துகொண்டார்

மேற்கோள்
--------

1. ↑  "Windham-Campbell Prizes: Recipients". *Windham-Campbell Prizes*. 6 March 2017 அன்று பார்க்கப்பட்டது.
2. 1 2  Eckermann, Ali Cobby. "My life as a stolen child". *news.com.au*. 6 March 2017 அன்று பார்க்கப்பட்டது.
3. 1 2  "Ali Eckermann". *PoemHunter.com*. 6 March 2017 அன்று பார்க்கப்பட்டது.
4. ↑  "Ali Cobby Eckermann". *The Conversation*. 6 March 2017 அன்று பார்க்கப்பட்டது.
5. ↑  "2014 Resident Participants | The International Writing Program". *iwp.uiowa.edu* (ஆங்கிலம்). 2017-04-10 அன்று பார்க்கப்பட்டது.
**விதைகளின் சேமிப்பு** இந்தியாவில் உற்பத்தியாகும் மொத்த உற்பத்தியில் 70% நுகர்தலுக்காகவும், விதை,தீவனம் ம்ற்றும் கூலி கொடுப்பதற்காக என்று சேமித்து வைக்கப்படுகிறது. 30% மட்டுமே வணிகத்திற்காக பயன்படுத்தப்படுகிறது. வேளாண் தொழில்நுட்ப மேம்பாட்டினால், தானியங்கள் மற்றும் எண்ணெய் வித்துக்களை கூடுதல் காலம் சேமித்து வைக்கலாம். அரசு மற்றும் அரசு சார்ந்த சேமிப்புக் கிடங்குகளை ஒப்பிட்டுப்பார்க்கும் போது விவசாயிகள் மற்றும் வணிகர்களின் சேமிப்பு முறைகளால் ஏற்படும் இழப்பு அதிகமாக உள்ளது. ஆனால், அரசுக் கிடங்குகளின் கொள்ளளவு மிகக் குறைவாகவே உள்ளது( மொத்த உற்பத்தியில் 3-5%).

சேமிப்பு
--------

கிராமப்புறங்களில், தேவைகேற்ப மூன்று மாதங்கள் முதல் இரண்டு வருடங்கள் வரை விதைகளை சேமிக்கிறார்கள். அறுவடைக்குப்பின் ஏற்படும் இழப்பு அளவு மற்றும் தரங்களிலும் நிகழ்கிறது.பூச்சிகள், எலிகள், பறவைகள், நுண்ணுயிரிகள் போன்றவை சேமிப்பின் போது தாக்குகின்றன. இதைத் தவிர, பூச்சிகளின் கழிவு, எலிகளின் புழுக்கை மற்றும் முடி போன்றவை தானியங்களை அசுத்தப்படுத்துகின்றன.நுண்ணுயிரிகள் புற்றுநோய் ஏற்படுத்தும் நச்சுகளை உற்பத்தி செய்கின்றன. சேமிப்பில் ஏற்படும் இழப்பைக் குறைத்தால், நாம் பசுமைப் புரட்சியின் நன்மைகளை அனுபவிக்க முடியும்.

பூச்சிகள்
---------

பூச்சிகள் அறுவடையின்போது வயலில் இருந்து சேமிப்புக் கிடங்கிற்கு வருகின்றன; விதைகளின் ஈரத்தின் மூலமாக பூசணங்கள் வருகின்றன. பூச்சிகளும் பூசணங்களும் ஒண்றோடொன்று தொடர்புடையவை. தானியங்களும் எண்ணெய்வித்துக்களும் நன்முறையில் சேமிக்கப்பட வேண்டும் என்றால், சுத்தப்படுத்தப்பட்டு, தரம் பிரிக்கப்பட்டு, உலரவைக்கப்பட வேண்டும். 6-12 மாதங்கள் சேமிக்க வேண்டுமென்றால், தானியங்களில் 10-12% ஈரமும், எண்ணெய்வித்துக்களில் 7-9% ஈரமும் இருக்க வேண்டும். சுத்தம் செய்து உலர வைக்கப்பட்ட விதைகளை சுத்தமான, பழுது பார்க்கப்பட்ட, கிருமி நீக்கம் செய்யப்பட்ட சேமிப்புக் கிடங்குகளில் சேமிக்க வேண்டும். சேமிக்கும் அமைப்புகள் தானியங்களின் எடையைத் தாங்கக் கூடியதாகவும், வெளியில் உள்ள ஈரமான காற்றோடு தொடர்பற்றதாக இருக்க வேண்டும். குளிர்ந்த இடத்தில் இருக்க வேண்டும்.

சேமிப்பின் போது மிக முக்கியமானது, விதைகளின் ஈரத்தை சேமிக்காலம் முழுவதும் பாதுகாப்பான அளவில் பராமரிப்பதுதான்.உணவு தானியங்கள் ஈரத்தை உறிஞ்சிக் கொள்ளும் தன்மை உள்ளதால், மழையின் மூலமாகவும், வெளிக்காற்றின் ஈரத்தின் மூலமாகவும் ஈரமாகாமல் பார்த்துக்கொள்ளவேண்டும்.65 - 70 % ஈரப்பதத்தில் பூசணங்கள் வளரும். காற்றிலுள்ள ஒப்பு ஈரப்பதம் 60 சதத்துக்கும் குறைவாக இருந்தால்,உணவு தானியங்களை காற்றோட்டமாக வைக்கலாம்.

சான்றுகள்
---------

1. ↑  Rural-Level Storage of Foodgrains and Oilseeds (1991). *Improved Rural Storage Technology*. New Delhi: ICAR Publications. பக். 1-3.
அலி முராத்து மேட்டின் கிராமம் 
**அலி முராத்து மேடு** (*Ali Murad Mound*) பாக்கித்தான் நாட்டின் சிந்து மாகாணத்தின் தாது மாவட்டத்தில் உள்ள இயோகி தாலுகாவில் அமைந்துள்ளது. புகழ்பெற்ற தொல்பொருள் ஆய்வாளர் என். ஜி. மசூம்தார் என்பவரின் பெயரிடப்பட்டு இந்த தொல்பொருள் தளம் ஒன்றாக ஆராயப்பட்டது. இது தாதுவில் இருந்து தென்மேற்கு நோக்கி 20 மைல் தொலைவிலும், காசி சா மேட்டிலிருந்து எட்டு மைல் தொலைவிலும் மற்றும் இயோகி நகரின் தெற்கே 14 மைல் தொலைவிலும் இந்த அலி முராத்து மேடு அமைந்துள்ளது. மேட்டின் உச்சியில், கல் தொகுதிகளால் கட்டப்பட்டும், தற்காப்பு சுவர்களால் சூழப்பட்டதுமான ஒரு பழங்கால குக்கிராமம் கண்டுபிடிக்கப்பட்டது. அரப்பா கலாச்சாரத்தின் மட்பாண்டங்கள், காளை மற்றும் பன்றியின் சிலைகள், கருங்கல் செதில்கள், சிறிய வெண்கல கோடாரி, மணிகள், போன்றவை இங்கிருந்ததாக ஐக்கிய இராச்சியத்தின் இராணுவ அதிகாரியும் தொல்லியல் அறிஞருமான மோர்டிமர் வீலர் தெரிவித்துள்ளார். உயரமான அலி முராத்து மேட்டின் மீது கோட்டையாலான பழங்கால கிராமம் அல்லது அரண்மனை இருந்ததாகப் பதிவு செய்யப்பட்டுள்ளது

மேற்கோள்கள்
-----------

1. ↑  "Ali Murad Village Mound, Johi, District Dadu" (in en-gb). .
2. ↑  Majumdar, Nani Gopal (1934) (in en). *Explorations in Sind: Being a Report of the Exploratory Survey Carried Out During the Years 1927-28, 1929-30 and 1930-31*. Indus Publications. .
3. ↑  Wheeler, Mortimer (1968-09-02) (in en). *The Indus Civilization*. CUP Archive. பக். 62. பன்னாட்டுத் தரப்புத்தக எண்:9780521069588.. "Ali Murad mound."
4. ↑   (in en) *Memoirs of the Archaeological Survey of India*. Director General, Archaeological Survey of India.. 1934. .
5. ↑  Wheeler, Mortimer (1968-09-02) (in en). *The Indus Civilization*. CUP Archive. பக். 62. பன்னாட்டுத் தரப்புத்தக எண்:9780521069588.. "Ali Murad mound."
6. ↑  Shendge, Malati J. (June 2003) (in en). *The Civilized Demons: The Harappans in Rigveda*. Abhinav Publications. பன்னாட்டுத் தரப்புத்தக எண்:9788170170648. .
7. ↑  Wheeler, Mortimer (1968-09-02) (in en). *The Indus Civilization*. CUP Archive. பக். 62. பன்னாட்டுத் தரப்புத்தக எண்:9780521069588.. "Ali Murad mound."
**விதிஷா** நகரம், இந்தியாவின் மத்தியப்பிரதேச மாநிலத்தின் பேட்வா ஆற்றின் கரையில் உள்ளது. இந்நகரம்  விதிஷா மாவட்டத்தின் நிர்வாகத் தலைமையிடம் ஆகும். மாநிலத் தலைநகரான போபாலிருந்து 54 கி மீ தொலைவில் உள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, விதிஷா நகரத்தின் மொத்த மக்கள் தொகை 155,951 ஆகும். அதில் ஆண்கள் 81,488; பெண்கள் 74,463 ஆக உள்ளனர். விதிஷா நகரத்தில் இந்துக்கள் 137,373 (88.09 %); இசுலாமியர்கள் 10,089 (6.47 %); சமனர்கள் 7,376 (4.73 %) மற்றும் பிற மக்கள் 1.113 (0.72%) ஆக உள்ளனர்.

வரலாற்று இடங்களும், நினைவுச் சின்னங்களும்
-----------------------------------------

முதன்மைக் கட்டுரை: ஹேலியோடோரஸ் தூண்
ஹேலியோடோரஸ் தூண்
இந்து சமயத்திற்கு மதம் மாறியவரும், சுங்கப் பேரரசில் இருந்த, இந்தோ கிரேக்க நாட்டின் தூதுவரும், கிருஷ்ண பக்தருமான ஹேலியோடோரஸ் என்பவரால், கி மு 113-இல் பகவான் கிருஷ்ணருக்காக நிறுவப்பட்ட தூண் ஆகும். கிருஷ்ணர் கோயில் முன் அமைந்த இத்தூணின் உச்சியில் கருடச் சிற்பம் அமைந்துள்ளது.

வரலாறு
------

கி மு ஆறு மற்றும் ஐந்தாம் நூற்றாண்டுகளில் சுங்கப் பேரரசு, சாதவாகனப் பேரரசு மற்றும் குப்தப் பேரரசின் காலத்தில் விதிஷா நகரம் பெரும் வணிக மையமாக விளங்கியது. விதிஷா நகரத்திலிருந்து 9 கி மீ தொலைவில் பௌத்த தலமான சாஞ்சி உள்ளது. அசோகர், இளவரசராக இருந்த போது விதிஷா பகுதியின் ஆளுநராக இருந்தவர்.

குறிப்பிடத்தக்கவர்கள்
---------------------

* கைலாசு சத்தியார்த்தி (2014-இல் நோபல் பரிசு வென்றவர்)

போக்குவரத்து வசதிகள்
--------------------

விதிஷா தொடருந்து நிலையம்
சித்தேஸ்வரி கோயில், விதிஷா தொடருந்து நிலையப் பகுதி
தில்லி – சென்னை, தில்லி – மும்பை இருப்புப் பாதை வழித் தடத்தில் விதிஷா நகரம் அமைந்துள்ளது.

மேற்கோள்கள்
-----------

1. ↑  Vidisha City Population 2011
2. ↑  Hermann Kulke and Dietmar Rothermund (2004). *A History of India*. Routledge. பக். 73. பன்னாட்டுத் தரப்புத்தக எண்:0-415-32920-5. .
3. ↑  "10 things to know about Noble Prize winner Kailash Satyarthi". Zee News.
4. ↑  Vidhisha Railway Station
**கவிகுஞ்சர பாரதியார்** (1810 - 1896) ஒரு கருநாடக இசைக்கலைஞர் ஆவார்.இவரது இயற்பெயர் கோடீசுவரன்.’கவிகுஞ்சரம்’ என்ற பட்டம் சிவகங்கை மன்னரால் இவரது இயலிசைத் திறனுக்காக வழங்கப்பட்டது

வாழ்க்கைக் குறிப்பு
-------------------

இவர் இராமநாதபுரம் மாவட்டத்திலுள்ள பெருங்கரை என்னும் ஊரில் சுப்பிரமணியபாரதி என்பவருக்குப் பிறந்தார். இளமையிலேயே தமிழிலும், சமஸ்கிருதத்திலும் புலமை பெற்றார். தம் உறவினரான மதுரகவி பாரதியிடம் இளமையிலேயே இசை பயின்று பதங்கள், கீர்த்தனைகள் பாடுவதில் திறமை பெற்றார்.

இவரது 18 வது வயதில் கடும் நோய் கண்டு அல்லலுற்றபோது தமது கிராம தேவதை மீது பள் ஒன்று பாடி முடித்து சுகம் பெற்றார் என்று கூறப்படுகிறது. அதன்பின் பல நூல்களை இயற்றினார்.

1865 இல் முத்துராமலிங்க சேதுபதியின் சகோதரர் பொன்னுசாமித் தேவர் வேண்டுகோளுக்கு இணங்க கந்த புராணத்தை கீர்த்தனை வடிவில் பாடினார்.

அழகர் குறவஞ்சி
--------------

திருமாலிருஞ் சோலைமலை அழகர் மீது இவர் பாடிய அழகர் குறவஞ்சி, நாடகத் தமிழின் வகையைச் சேர்ந்தது. இந்நாட்டிய நாடகத்தை இவர் சிவகெங்கை ஜமீந்தாரிணியாக இருந்த காந்தமநாச்சியார் முன்னிலையிலும் பல அறிஞர்கள் முன்னிலையிலும் அரங்கேற்றி, பல்லக்கு வரிசை முதலிய பெருஞ்சிறப்புக்களைப் பெற்றார்.

கவிகுஞ்சரம் பட்டம்
------------------

இவரது பாடல்களின் சிறப்பைக் கேள்வியுற்ற சிவகெங்கை கௌரிவல்லப மகாராஜா இவருக்கு *கவிகுஞ்சரம்* என்ற பட்டத்தையும் அளித்துத் தமது ஆஸ்தான வித்துவான்களில் ஒருவராகவும் ஆக்கிக் கொண்டார்.

எழுதிய நூல்கள்
--------------

* *குறவஞ்சி*
* *கந்தபுராணக் கீர்த்தனைகள்*
* மதுரை மீனாட்சி அம்மன் மீது *அடைக்கலமாலை*
* மதுரை மீனாட்சி அம்மன் மீது *கயற்கணிமாலை*
* *திருமுக விலாசம்*
* திருப்பதி வேங்கடாசலபாதி மீது *திருவேங்கடமாலை*
* *பேரின்பக் கீர்த்தனைகள்*

மேற்கோள்கள்
-----------

1. ↑
**அருள் சங்கர்** (*Arul Shankar*) என்பவர் ஓர் இந்திய கணிதவியலாளர் ஆவார். டொரொண்டோ பல்கலைக்கழகத்தில் இவர் கணிதவியலாளராக, எண் கோட்பாட்டில் நிபுணத்துவம் வாய்ந்தவராகப் பணிபுரிந்தார். மேலும் குறிப்பாகச் சொல்வதென்றால் கணித புள்ளிவிவரங்கள் துறையில் அருள் சங்கர் நிபுணர் என்று கூறலாம். தன்னுடைய முனைவர் பட்டத்தை இவர் ஐக்கிய அமெரிக்காவிலுள்ள பிரின்சுடன் பல்கலைக்கழகத்தில் மஞ்சுள் பார்கவாவின் தலைமையின் கீழ் படித்து பெற்றார். ஒரு நீள்வட்ட வளைவின் தரச் சராசரியை பார்கவாவுடன் சேர்ந்து உருவாக்கியதற்காக இவர் அறியப்படுகிறார்.

2018 ஆம் ஆண்டில் இவருக்கு சுலோவன் ஆராய்ச்சி உறுப்பினர் என்ற விருது வழங்கப்பட்டது கணிதவியலாளர்களுக்கு வழங்கப்படும் மிகவும் மதிப்புமிக்க விருதுகளில் இதுவும் ஒன்றாகும்.

மேற்கோள்கள்
-----------

1. ↑  "Arul Shankar". Mathematics Genealogy Project. 14 May 2017 அன்று பார்க்கப்பட்டது.
2. ↑  M. Bhargava and A. Shankar, Binary quartic forms having bounded invariants, and the boundedness of the average rank of elliptic curves, Annals of Mathematics 181 (2015), 191–242
3. ↑  "2018 Sloan Research Fellows". Alfred P. Sloan Foundation. 1 நவம்பர் 2018 அன்று மூலம் பரணிடப்பட்டது. 6 March 2018 அன்று பார்க்கப்பட்டது.
4. ↑  "The Culture of Research and Scholarship in Mathematics: Rates of Publication" (PDF). American Mathematical Society. 6 March 2018 அன்று பார்க்கப்பட்டது.
பினாங்கு நகர மண்டபம் in பினாங்கு, மலேசியாவார்ப்புரு:SHORTDESC:பினாங்கு நகர மண்டபம் in பினாங்கு, மலேசியா

  

**பினாங்கு மாநகர மண்டபம்** (ஆங்கிலம்: *Penang City Hall*; மலாய்: *Dewan Bandaraya Pulau Pinang*) என்பது மலேசியா, பினாங்கு ஜார்ஜ் டவுன் நகரில் உள்ள உள்ளாட்சி அரசாங்க தலைமையகம் (*Local Government Headquarters*) ஆகும். 

தற்சமயம் பினாங்கு தீவு மாநகராட்சியின் (*Penang Island City Council*) தலைமையகமாகச் செயல்படுகிறது. அதற்கு முன்னர் ஜார்ஜ் டவுன் நகராட்சியின் (*George Town City Council*) தலைமையகமாகவும் இருந்தது.

இந்த பினாங்கு மாநகர மண்டபம், 1903-ஆம் ஆண்டில், ஊராட்சி அலுவலகமாக (*Municipal Office*) பிரித்தானியர்களால் கட்டப்பட்டது. இப்போதைய பினாங்கு மாநகர மண்டபத்திற்கு எதிர்ப்புறமாய் பழைய ஊராட்சி அலுவலகம் (*Town Hall)* இருந்தது. 

அங்கு இடநெருக்கடி ஏற்பட்டதால் இந்த பினாங்கு மாநகர மண்டபம் $ 100,000 (*Straits Dollar*) செலவில் புதிதாய்க் கட்டப்பட்டது.

பொது
----

மாநகர மண்டபம் (*City Hall*) என்ற பெயர் 1957-ஆம் ஆண்டில் ஜார்ஜ் டவுன் நகருக்கு நகத் தகுதி கிடைத்ததில் இருந்து பயன்பாட்டில் உள்ளது. மாநகர மண்டபம் மற்றும் நகர மண்டபம் (*Town Hall*) இரண்டும் எசுபிளனேட் சாலையில் (Esplanade Road) அமைந்துள்ளன. 

எசுபிளனேட் எனும் முற்றவெளியில் உள்ள வரலாற்று அணிவகுப்புத் திடலுக்கு எதிர்ப்புறமாய் மாநகர மண்டபம் அமைந்துள்ளது. இந்த இரு கட்டிடங்களும் ஜார்ஜ் டவுன் யுனெசுகோ (**UNESCO**) உலக பாரம்பரிய தளத்தில் அமைந்துள்ளன.

கட்டிடக்கலை
-----------

1903-இல் கட்டி முடிக்கப்பட்ட இரண்டு மாடி பினாங்கு மாநகர மண்டபம், எட்வர்டியன் பரோக் (*Edwardian Baroque Architecture*) மற்றும் பல்லடியன் கட்டிடக்கலை (*Palladian Architecture*) பாணிகளைக் கொண்டது. 1982-ஆம் ஆண்டு முதல் மலேசிய தேசிய நினைவுச் சின்னங்களின் பட்டியலில் பதிவு செய்யப்பட்டுள்ளது. 

பினாங்கு மாநகர மண்டபம் கடைசியாக 2004 மற்றும் 2005-ஆம் ஆண்டுகளுக்கு இடையில் புதுப்பிக்கப்பட்டது. மாநகர மண்டபம் அதன் அசல் வடிவத்தை தக்க வைத்துக் கொண்டாலும், தரை தளத்தில் உள்ள அசல் கட்டிடக்கலையில் புதிய சாளரங்கள் இணைக்கப்பட்டுள்ளன.

சான்றுகள்
---------

1. 1 2  Howard Tan, Keith Hockton (2012). *Penang: An Inside Guide to Its Historic Homes, Buildings, Monuments and Parks*. Petaling Jaya: Malayan Publishing House. பன்னாட்டுத் தரப்புத்தக எண்:978-967-415-303-8.
2. ↑  Langdon, Marcus (2014). *A Guide to George Town's Historic Commercial and Civic Precincts*. George Town, Penang: George Town World Heritage incorporated.
3. ↑  Dewi, K. Kasturi. "Preserving City Hall's colonial charm - Community; The Star Online". 2017-04-30 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Penang City Hall***   
என்பதின் ஊடகங்கள் உள்ளன.
**இலங்கை அரசமைப்புச் சட்டத்தின் பதினெட்டாவது திருத்தம்** (*Eighteenth Amendment (18) to the Constitution of Sri Lanka*) என்பது இலங்கை சனாதிபதியின் நிறைவேற்றதிகாரங்களை மேலும் அதிகரிக்கும் பொருட்டு மகிந்த ராசபக்சவின் தலைமையிலான அரசினால் 2010 செப்டெம்பர் 9 அன்று இலங்கை நாடாளுமன்றத்தில் அரசமைப்புச் சட்டத்திற்கு நிறைவேற்றப்பட்ட ஒரு திருத்தச் சட்டம் ஆகும்.

இந்த அரசியல் சீர்திருத்தம் மூலம் அரச அதிபர் தேர்தலில் இரண்டு முறை மட்டுமே ஒருவர் போட்டியிடாலாம் என்ற நிலை நீக்கப்பட்டு ஒருவர் எத்தனை தடவையும் போட்டியிடும் அனுமதி வழங்கப்படும். இதேவேளை சுயாதீன ஆணைக்குழுக்கள் இந்ந திருத்தம் மூலம் அரச அதிபரின் கட்டுப்பாட்டிற்குள் வருகின்றது. மேலும் தேர்தல் ஆணையாளரின் அதிகாரங்கள் மட்டுப்படுத்தப்படுவதுடன் அரச சொத்துக்களை தேர்த்தல் பிரச்சாரத்திற்குப் பயன்படுத்துவதை கட்டுப்படுத்தும் உரிமையையும் தேர்தல் ஆணையாளர் இழக்கின்றார். தேர்தல் காலங்களில் தனியார் ஊடங்கள் செயற்படுவதற்கான விசேட கட்டுப்பாட்டு முறையும் இந்த அரசியலமைப்பு சீர்திருத்தம் மூலம் அறிமுகப்படுத்தப்படும் என்றும் அறிவிக்கப்பட்டுள்ளது.

இலங்கையின் தற்போதைய அதிபர் மகிந்த இராசபக்ச எதிர் கட்சி சிறந்த ஒரு வேட்பாளரை தேர்தலில் நிறுத்தும் வரை தான் தொடர்ந்தும் தேர்தலில் போட்டியிடப் போவதாக அறிவித்துள்ளார்.

மூன்றில் இரண்டு பங்கு ஆதரவு
---------------------------

இந்த அரசியலமைப்புச் சீர்திருத்தத்தை நிறைவேற்ற நாடாளுமன்றத்தில் மூன்றில் இரண்டு பங்கு ஆதரவு தேவை என உச்ச நீதிமன்றம் அறிவித்துள்ளது. நாடாளுமன்றத்தில் மூன்றில் இரண்டு பங்கு ஆதரவை பெற்றால் மட்டும் போதும் என்றும் பொது சன வாக்கெடுப்பு தேவையில்லை என்றும் உச்ச நீதிமன்றம் அறிவித்தது. ஆயினும் ஏற்கனவே மகிந்த இராசபக்ச தலமையிலான அரசிற்கு மூன்றில் இரண்டு பங்கு ஆசனங்கள் இருந்தமை குறிப்பிடத்தக்கது. இதேவேளை எதிர்க்கட்சியைச் சேர்ந்த நாடாளுமன்ற உறுப்பினர் சிலரும் தமது ஆதரவை சீர்திருத்தத்திற்கு வழங்கினர்.

பிரதான எதிர்க்கட்சியான ஐக்கிய தேசியக் கட்சி உட்பட தமிழ் தேசியக்கூட்டமைபு, மக்கள் விடுதலை முன்ணனி போன்றவை தமது எதிர்ப்பை இந்த சீர்திருத்தத்திற்கு தெரிவித்துள்ளனர்.

9 செப்டெம்பர், 2010 இல் இலங்கைப் நாடாளுமன்றத்தில் இந்த அரசியல் சீர்த்திருத்தம் 161 ஆதரவு வாக்குகளினால் நிறைவேற்றப்பட்டது. 17 எதிர் வாக்குகள் இந்த சீர்திருத்தத்திற்கு எதிராக செலுத்தப்பட்டது. பிரதான எதிர்க்கட்சியான ஐக்கிய தேசியக் கட்சி இந்த வாக்கெடுப்பில் பங்கெடுக்காமல் வெளிநடப்புச் செய்தது.

எதிர்ப்பு
---------

இந்த அரசியல் அமைப்பிற்கு பிரதான எதிர்கட்டசி உட்பட பல கட்சிகள் எதிர்ப்புத் தெரிவித்தனர். ஆயினும் இலங்கை அதிபர் மகிந்த இராசபக்சவின் ஆதரவாளர்கள் சீர்த்திருத்தம் நிறைவேறிய தினம் பட்டாசு கொழுத்தி தமது மகிழ்ச்சியை வெளிப்படுத்தினர்.

கொங் கொங்கை தளமாகக் கொண்டுள்ள மனித உரிமைகள் நிறுவனம் ஒன்று இந்த அரசியல் சீர்திருத்தம் மூலம் இலங்கையின் சுதந்திரமான சனநாயகம் முடிவிற்கு வரும் என்று கவலை வெளியிட்டுள்ளது.

உசாத்துணை
---------

1. ↑  18ஆவது சீர்திருத்தம் (ஆங்கில மொழியில்)
2. ↑  தமிழ் மிரர் 9 ஆகஸ்ட், 2010
3. ↑  Two more switch (ஆங்கில மொழியில்)
4. ↑  18ஆவது சீர்திருத்தம் நிறைவேற்றம்
5. ↑  "Top S. Lanka court backs president's third-term bid (ஆங்கில மொழியில்)". 2010-09-09 அன்று மூலதளத்திலிருந்து பரணிடப்பட்டது எடுக்கப்பட்டது. 2010-09-09 அன்று பார்க்கப்பட்டது.

 
விக்கிசெய்தியில்
***18வது திருத்தச் சட்டம் நிறிவேற்றம்***
தொடர்பான செய்திகள் உள்ளது.
**நகர உருவவியல்** என்பது மனிதக் குடியிருப்புக்களின் உருவ அமைப்புப் பற்றியும், அவற்றின் உருவாக்க வழிமுறைகள், மாற்றங்கள் என்பன குறித்தும் ஆய்வு செய்யும் ஒரு துறை ஆகும். இவ்வாய்வுகள், பெருநகர்ப் பகுதிகள், பெருநகரங்கள், நகரங்கள், ஊர்கள் போன்றவற்றின் கூறுகளின் கோல அமைப்புக்களையும் அவற்றின் வளர்ச்சி வழிமுறைகளையும் ஆராய்வதன் மூலம் அவை தொடர்பான வெளிசார் அமைப்புக்களையும், இயல்புகளையும் புரிந்துகொள்ள முயல்கின்றன.

இவ்வாய்வுகள், இயற்பிய அமைப்புக்களைப் பகுத்தாய்தல், நகர்வுக் கோலங்கள், நிலப் பயன்பாடு, உரிமை மற்றும் கட்டுப்பாடு நிலை, குடியேற்ற நிலை போன்றவற்றின் பகுப்பாய்வுகளை உள்ளடக்கும். பொதுவாக, இயற்பிய வடிவங்கங்களின் பகுப்பாய்வின்போது, தெருக்களின் கோலவமைப்பு, மனைகளின் கோலவமைப்பு, கட்டிடங்களின் கோலவமைப்பு ஆகியவற்றின் மீது கவனம் செலுத்துவர். குறிப்பிட்ட குடியேற்றங்களை ஆய்வு செய்யும்போது, நிலப்படவரைவியல் வளங்களைப் பயன்படுத்துவர். இம்முறையில், வரலாற்று நிலப்படங்களுடன் ஒப்பிட்டுக் குடியேற்றங்களின் வளர்ச்சிப் படிமுறைகளை அறிந்துகொள்வர். குடியேற்றங்களின் இயற்பிய வடிவம் எவ்வாறு மாறுகிறது என்பதையும், வெவ்வேறு நகரங்கள் எவ்வாறு ஒன்றுடன் ஒன்று ஒத்து அமைகின்றன அல்லது வேறுபடுகின்றன போன்றவற்றையும் அறிந்து கொள்வதில் கூடிய கவனம் செலுத்தப்படுகின்றது. இதன் இன்னொரு குறிப்பிடத்தக்க துணைத் துறை நகரங்களின் இயற்பியத் தளக் கோலங்களினால் வெளிப்படுத்தப்படும் சமூகக் கோலங்களையும், இயற்பிய வடிவங்கள் உருவாக்கும் சமூக வடிவங்களையும் ஆய்வு செய்வதில் ஈடுபடுகின்றது.

உருவவியல் என்னும் எண்ணக்கருவின் அடிப்படைகள் பெரும் கவிஞரும், மெய்யியலாளருமான கொய்தே (1790) என்பவரின் எழுத்துக்களில் முதன்முதலாக வெளிப்பட்டன. இது பின்னர் உயிரியல் துறையில் பயன்பட்டது. அண்மைக் காலங்களில் புவியியல், நிலவியல், மொழியியல் ஆகிய துறைகளிலும் இது பரவலாகப் பயன்பட்டு வருகிறது. அமெரிக்கப் புவியியலில், நகர உருவவியல் என்னும் குறிப்பிட்ட ஆய்வுத்துறையைத் தொடக்கி வைத்தோர் லூயிசு மம்ஃபோர்டு (Lewis Mumford), ஜேம்சு வான்சு (James Vance), சாம் பாசு வார்னர் (Sam Bass Warner) என்போர் ஆவர்.

சில அடிப்படைக் கருத்துருக்கள்
-----------------------------

மனித குடியேற்றங்கள், பல தலைமுறைகளின் கட்டிடச் செயற்பாடுகளின் தொகுப்பாக, நீண்ட காலம் தன்னியல்பாக உருவாகி வளர்வன என்ற அடிப்படையிலேயே நகர உருவவியல் அதனை அணுகுகின்றது. இவ்வாறான உருவாக்கம் விட்டுச்செல்லும் தடங்கள், தொடர்ந்துவரும் காலங்களில் இடம்பெறும் மனைகளைப் பிரித்தல், உட்கட்டுமான வளர்ச்சி, கட்டிட அமைப்பு போன்ற கட்டிடச் செயற்பாடுகளுக்கு வடிவம் கொடுப்பதுடன், நகர உருவாக்கச் செயல் முறைகளில் வாய்ப்புக்களையும், கட்டுப்பாடுகளையும் உருவாக்குகிறது. இவ்வாறான தடங்களுக்கான ஏரணங்களை அறிவதும், அவற்றைப் பகுத்தாய்வதுமே நகர உருவவியலின் முக்கியமான பிரச்சினை ஆகும்.

நகர உருவவியல் பொதுவாக பொருள் மைய அணுகுமுறை கொண்டதல்ல. அது நகரின் கூறுகளுக்கு இடையேயான தொடர்புகள் மீதே கூடுதல் கவனம் செலுத்துகிறது. இந்த அணுகுமுறை மொழியியலில் சொற்களுக்கும் அவற்றின் தொடரமைப்புக்கும் முக்கியத்துவம் கொடுப்பதற்கு இணையானதாகும்.
**குமுஞ்சுங்கு** (Khumjung; நேபாளி: खुम्जुंग) நேபாளத்தில் வடகிழக்கே உள்ள கும்புப்பகுதியில் சோலுகும்பு மாவட்டத்தில் அமைந்துள்ள ஓர் ஊர். இது சாகர்மாதா நாட்டுப் புரவகத்தின் உள்ளே அமைந்துள்ளது. இவ்வூர் யுனெசுக்கோவின் உலகப் பாரம்பரியக் களமாக அறிவிக்கப்பட்ட ஓரூர். கும்பிலா மலையின் பள்ளத்தாக்கில் கடல்மட்டத்தில் இருந்து 3,970 மீ உயரத்தில் இவ்வூர் அமைந்துள்ளது.

குமுஞ்சுங்கு ஊரில் உள்ள ஒரு துறவியர் மடத்தில் இயேட்டி என்னும் வியப்புறும் மாந்தனைப்போன்ற, ஆனால் மிக உயரமான ஓர் உயிரினத்தின் முடியுடன் உடைய மண்டை யோடு எனக்கருதப்படும் ஒன்றை வைத்திருக்கின்றார்கள். ஆனால் அப்படியான ஓர் உயிரினம் இருப்பதையோ இருந்ததையோ யாரும் தற்கால முறைப்படி நிறுவவில்லை. இந்த ஊரில் தற்கால தொலைதொடர்பு வசதிகளும் கம்பியில்லா தொலைபேசி, இணைய வசதிகளும், நிலவழி தொலைபேசி வசதிகளும் கொண்டுள்ளது. 

நேபாள ஊராட்சி அமைப்புக் குழுவின் குமுஞ்சுங்கு ஊராட்சிக் குழுவின் தலைமையகம் இங்குதான் உள்ளது. இந்த ஊராட்சி அமைப்பின் கீழ் குண்டே, குமுஞ்சுங்கு, தெங்குபுச்சே, பங்குபுச்சே, பெரிச்சே, தோலே, சார்ச்சுங்கு, மாச்செர்மோ, இலபோச்சே, திங்குபுச்சே, கோக்கியோ ஆகியன அடங்கும். 1991 ஆம் ஆண்டின் மக்கள் கணக்கெடுப்பின்படி 433 வீடுகளில் 1809 பேர் இவ்வூரில் வாழ்கின்றனர்

எடுமண்டு இல்லரி அவர்கள் 1961 இல் நிறுவிய இமாலய வைப்பகம் கட்டிய குமுஞ்சுங்குப் பள்ளி இங்குள்ளது. முதலில் இரண்டே வகுப்பறையுடன் கட்டப்பட்ட இப்பள்ளியில் இப்பொழுது மழலையர் பள்ளி, தொடக்கப்பள்ளி, மேனிலைப்பள்ளி ஆகியவை உள்ளன. 350 மாணவர்கள் படிக்கின்றார்கள்.

படக்காட்சி
----------

* குமுஞ்சுங்கு ஊரும் கும்பிலா மலையும்குமுஞ்சுங்கு ஊரும் கும்பிலா மலையும்
* குமுஞ்சுங்கு ஊர்குமுஞ்சுங்கு ஊர்
* குமுஞ்சுங்கு ஊரில் உள்ள துறவியர் மடத்தில் இயேட்டியின் மண்டையாகக் கருதப்படுவது.குமுஞ்சுங்கு ஊரில் உள்ள துறவியர் மடத்தில் இயேட்டியின் மண்டையாகக் கருதப்படுவது.

அடிக்குறிப்புகளும் மேற்கோள்களும்
--------------------------------

1. ↑  "Nepal Census 2001". *Nepal's Village Development Committees*. Digital Himalaya. 2014-10-07 அன்று பார்க்கப்பட்டது.

வெளியிணைப்புகள்
---------------

* UN map of the municipalities of Solukhumbu District பரணிடப்பட்டது 2011-05-23 at the வந்தவழி இயந்திரம்
**பள்ளத்தூர் அஞ்சல் சோலைவளர்த்த அய்யனார் கோயில்** தமிழ்நாட்டில் சிவகங்கை மாவட்டம், பள்ளத்தூர் அஞ்சல் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சோலைவளர்த்த அய்யனார், காளியம்மாள் சன்னதிகளும், பெரியகருப்பர், சன்னாசி, பிரமர், சித்திவிநாயகர், முனீஸ்வரர், அடைக்கலம்காத்த அய்யனார், சப்தகன்னிகள், பதினெட்டாம்படி கருப்பர், காளியம்மன், கஜேந்திரபீடம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. சித்திரை 1 மாதம் வருடப்பிறப்பு முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சிங்கப்பூர் நகர மண்டபம், சிங்கப்பூரின் தேசிய இடமாக அறிவிக்கப்பட்ட கட்டிடங்களில் ஒன்று.. வரலாற்றுச் சிறப்புமிக்க படாங், சிங்கப்பூர் உச்சநீதிமன்றம் ஆகியவை அருகில் அமைந்துள்ளன.

நகர மண்டபம்
வான்வழிக் காட்சி

வரலாறு
------

நகர மண்டபம் 1926 முதல் 1929 ஆம் ஆண்டுவரை கட்டப்பட்டு முதன்மை வளாகம் என்று அழைக்கப்பட்டு வந்தது. இரண்டாம் உலகப் போர் நடைபெற்ற காலத்தில், ஜப்பானியர்கள் தங்கள் செயல்பாடுகளை இவ்வளாகத்திலேயே செய்து கொண்டனர். 1943 ஆம் ஆண்டில், இந்திய தேசிய ராணுவத்தின் தலைவராய் இருந்த சுபாசு சந்திரபோசு, இந்தியா பிரித்தானியரிடமிருந்து விடுதலை அடைய வேண்டும் என்று பேரணி நடத்தினார். போரின் முடிவில், ஜப்பானிய இராணுவத் தளபதி, மவுண்ட்பேட்டன் பிரபுவிடம் சரணடைந்தார். பின்னர் இக்கட்டிடம் தற்போதைய பெயருக்கு மாற்றப்பட்டது. சிங்கப்பூருக்கு நகர அந்தஸ்து வழங்கப்பட்டது. தன்னாட்சிக் காலத்தின்போது, அதிபர் லீ குவான் யீ, இவரது எட்டு அமைச்சர்கள் ஆகியோர் இவ்வளாகத்திலேயே ஆட்சிப் பொறுப்பேற்றனர். சிங்கப்பூரின் அரசரான யுசூப் பின் இசாக் என்பாரும் இங்குதான் உறுதிமொழியேற்றார். அரசுப் பணிகளை மேற்கொள்வதற்காக, 1987 ஆம் ஆண்டில் இக்கட்டிடம் பெரிதும் மேம்படுத்தப்பட்டது 1988 ஆம் ஆண்டில், 12 நீதிமன்ற அறைகள் அருகிலுள்ள உச்சனீதிமன்றதுக்கு மாற்றப்பட்டன.
இங்கு சிங்கப்பூரின் அரையாண்டுக் கூட்டம், உலக வங்கிக்கான சந்திப்பு, பன்னாட்டு நிதியமைப்புக்கான கூட்டம் உட்பட முக்கியக் கூட்டங்கள் நிகழும்.

2015 ஆம் ஆண்டிற்குள் அருகிலுள்ள உச்சநீதிமன்ற வளாகமும், நகர மண்டபமும் தேசிய கலை காட்சியகமாக மாற்றப்படும்.

மேலும் பார்க்கவும்
------------------

* சிங்கப்பூர் வான்வழி
* சிங்கப்பூர் தேசியப் பல்கலைக்கழகம்
* சிங்கப்பூர் விலங்குக் காட்சிச்சாலை
* சிங்கப்பூர் துரிதக் கடவு ரயில்
* சிங்கப்பூர் சாங்கி வானூர்தி நிலையம்
* நெய்தல் (சிங்கப்பூர்)

வெளியிணைப்புகள்
---------------

விக்கிமீடியா பொதுவகத்தில்,  
 ***நகர மண்டபம், சிங்கப்பூர்***   
என்பதின் ஊடகங்கள் உள்ளன.
பிளீயட் நூல*க* *(Bibliothèque de la Pléiade*) புத்தகம். விவிலிய காகிதத்தின் மெல்லிய தன்மை, பல பக்கங்களைக் கொண்ட புத்தகங்களை மிகவும் கச்சிதமாக இருக்க அனுமதிக்கிறது.
**விவிலிய காகிதம்** (*Bible paper*) என்பது இசுக்ரிட்டா காகிதம் என்றும் அழைக்கப்படுகிறது. இது அகரமுதலி போன்ற அதிகமான பக்கங்களைக் கொண்ட புத்தகங்களை அச்சிடுவதற்குப் பயன்படுத்தப்படும் மெல்லிய தரக் காகிதமாகும். தொழில்நுட்ப ரீதியாக, விவிலிய காகிதம் என்பது ஒரு வகையான மரக்கட்டை இல்லாத பூசப்படாத காகிதமாகும். இந்த காகிதம் தரமானது. மெல்லியதாக இருந்தாலும் இதன் வலிமையை அதிகரிக்கப் பருத்தி அல்லது நாரிழைத்துணி இழைகளைக் கொண்டுள்ளது.

இது விவிலியம், கலைக்களஞ்சியங்கள் மற்றும் அகராதிகளை உருவாக்கப் பயன்படுகிறது. இத்துடன் சில புனைகதை புத்தகங்கள், *பிளீயட்* நூலகம் *(Bibliothèque de la Pléiade)* இக்காகிதத்தில் வெளியிட்டவை. *ஆங்கில இலக்கியத்தின் நார்டன் ஆந்தாலஜி* விவிலிய காகிதத்தைப் பயன்படுத்தியதாக அறியப்படுகிறது (*தி நியூயார்க் டைம்ஸின்* கட்டுரையாளர் இதை "விஸ்பி இரகசிய காகிதம்" என்று குறிப்பிடுகிறார்).

மேற்கோள்கள்
-----------

1. ↑  Keeper of the Canon

* Matt T. Roberts and Don Etherington, *Bookbinding and the Conservation of books: A Dictionary of Descriptive Terminology* .

மேலும் பார்க்கவும்
------------------

* இந்தியக் காகிதம்
**குமிட்டிபதி பாறை ஓவியங்கள்** என்பன, தமிழ் நாட்டின், கோயம்புத்தூர் மாவட்டம், கோயம்புத்தூர் தெற்கு வட்டம், குமிட்டிபதி கிராமத்தில் அமைந்துள்ள பதிமலை பாறைக் குன்றின் அடிவாரத்தில் இயற்கையாக அமைந்த இரண்டு குகைகளில் உள்ள பாறைகளில் தீட்டப்பட்ட ஓவியங்களைக் குறிக்கும். 'வரலாற்றுக் காலத்துக்கு முற்பட்ட இனக்குழு மனிதர்கள்' வாழ்ந்த இந்த குகைத்தளத்தில், வெண்மை நிற பாறை ஓவியங்கள் காணப்படுகின்றன'. இந்த ஓவியங்கள் 3,000 முதல் 4,000 ஆண்டுகள் பழமையானவை என இந்திய தொல்லியல் துறையால் சான்றளிக்கப்பட்ள்ளதாக தமிழ்நாடு கலை மற்றும் இலக்கிய சங்கத்தின் தலைவர் மாவட்ட ஆட்சியரிடம் கூறியுள்ளார். .

அமைவிடம்
--------

குமிட்டிபதி பாறை ஓவியங்கள் தமிழ்நாடு மாநிலம், கோயம்புத்தூர் மாவட்டம், கோயம்புத்தூர் தெற்கு வட்டம், குமிட்டிபதி கிராமத்தின் அருகே அமைந்துள்ள பதிமலை குன்றில் முருகன் கோயில் உள்ளது. பதிமலை பாறைக் குன்றின் அடிவாரத்தில் இயற்கையாக அமைந்த குகைகள் உள்ளன. இந்தக் குகைகளில் பழங்கால மக்கள் வாழ்ந்ததற்கான தடயங்கள் காணப்படுகின்றன. இங்குள்ள இரண்டு குகைகளில் வெள்ளை நிற பாறை ஓவியங்கள் (white ochre rock art paintings) காணப்படுகின்றன. 4 அடி அகலம், 2 அடி உயரத்தில் குறுக்கும், நெடுக்குமாக ஓவியம் தீட்டப்பட்டுள்ளது. 

இந்தக்கிராமத்தின் அருகே வேலந்தாவளம் என்ற ஊர் உள்ளது. வேழம் என்பது யானையையும், தாவளம் என்பது சந்தையையும் குறிப்பதாக தொல்லியல் துறையினர் கருதுகின்றனர். இவ்வூருக்கு அருகே அமைந்துள்ள மாவுத்தம்பதி என்ற கிராமத்தில் யானைப்பாகன்கள் (மாவுத்தன் = யானைப்பாகன்) வாழ்ந்திருக்கலாம் என்றும் அனுமானிக்கப்படுகிறது.

பாறை ஓவியங்கள்: விளக்கம்
------------------------

யானைக்கூட்டங்கள், யானையைக் கட்டுப்படுத்தும் பாகன், அலங்கரிக்கப்பட்ட கோவில் தேரினை இழுக்கும் மக்கள், படகு இழுக்கும் மனிதர்கள், மற்றும் மக்கள் குழு என பாறை இடுக்குகளில் இந்த ஓவியங்கள் வரையப்பட்டுள்ளன.இந்த ஓவியங்களை இயற்கை பொருட்களை பயன்படுத்தி வரைந்துள்ளனர். எனவே காற்று மழை போன்ற பேரிடர்களைத் தாங்கி அழியாத வகையில் நிலைபெற்றுள்ளது.

பாறை ஓவியங்கள் பாதுகாப்பு: மக்கள் கோரிக்கை
------------------------------------------

குமிட்டிபதி கிராம மக்கள், பதிமலையில் உள்ள பழங்கால பாறை ஓவியங்களை, பார்வையாளர்கள் மற்றும் சுற்றுலாப் பயணிகள் அடையாளம் காண முடியாத அளவுக்கு விசமிகள் சேதப்படுத்தியுள்ளனர். எனவே இவற்றை மீட்டெடுத்துப் பாதுகாக்க வேண்டி மாவட்ட நிர்வாகத்தை வலியுறுத்தியுள்ளனர்.

தொல்லியல் துறை மூலம் பதிமலை பாறை குகை ஓவியங்களை பாதுகாப்பதற்கு கூடம் அமைக்கவும், நினைவுச்சின்னம் மற்றும் தூண் அமைக்கவும் திட்டமிடப்பட்டுள்ளதாக கோவை மாவட்ட தொல்லியல் துறையினர் தெரிவித்துள்ளனர். பதிமலை குகைப் பகுதி இருக்கும் நிலத்தை வருவாய்த்துறை மூலமாக பெற்ற பிறகே பாதுகாப்பு பணிகளைத் தொடங்க இயலும் என்றும் கூறியுள்ளனர்.

மேற்கோள்கள்
-----------

1. ↑   பாறை ஓவியங்களை பாதுகாக்க வேண்டும்: கலை இலக்கிய அமைப்பினர் மனு தினமலர் ஜூலை 03, 2019
2. ↑   Ancient cave paintings in dist face destruction Pratiksha Ramkumar The Times of India. July 2, 2019
3. 1 2 3 4 5  பதிமலை, கோவனூரில் 3 ஆயிரம் ஆண்டு குகை ஓவியத்திற்கு பாதுகாப்பு கூடம் அமைக்க திட்டம் பரணிடப்பட்டது 2019-08-03 at the வந்தவழி இயந்திரம் தினகரன் 31 ஜூலை 2019
4. 1 2   வியக்க வைக்கும் பாறை ஓவியங்கள்: பாதுகாக்க வலியுறுத்தல் இந்து தமிழ் திசை 03 ஜூலை, 2019
5. ↑  Kumittipathi villagers want vandalised 2,000-yr-old Pathimalai cave paintings restored The Indian Express 10th February 2020